נייט סילבר

נתנאל ריד (נייט) סילבר (באנגלית: Nathaniel Read Silver; נולד ב-13 בינואר 1978) הוא סטטיסטיקאי ובלוגר אמריקאי ממוצא יהודי. זכה לפרסום כמייסד וכעורך הראשי של הבלוג FiveThirtyEight (מילולית: 538), אתר עיתונות מונחית נתונים הידוע בעיקר הודות לתחזיותיו לתוצאותיהן של בחירות.

קורות חיים
סילבר נולד באיסט לנסינג, מישיגן. אמו, סאלי (לבית טרון) היא פעילה חברתית ממוצא אנגלי וגרמני. אביו, בריאן דייוויד סילבר, הוא יהודי, פרופסור למדע המדינה, לשעבר יו"ר החוג למדע המדינה באוניברסיטת המדינה של מישיגן. סילבר תיאר את עצמו כ"חצי יהודי".

בעל תואר ראשון מאוניברסיטת שיקגו.

הקים לראשונה מערכת לחיזוי הביצועים והקריירה של שחקנים בליגת הבייסבול האמריקאית, ולאחר מכן מערכת לחיזוי תוצאות הבחירות לנשיאות ארצות הברית המבוססת על סקרים. ב-2008 הקים את FiveThirtyEight על פי המערכת. הבלוג נקרא על שם מספר החברים בחבר האלקטורים, הנבחרים, מכלל 50 המדינות. סילבר בנה מודל סטטיסטי שסוכם את כל הסקרים המבוצעים בכל מדינה בארצות הברית, תוך מתן משקל לכל סקר לפי מספר הנסקרים, התאריך בו בוצע, ולמוניטין של המכון הסוקר (לפי הצלחותיו בעבר). באתר הוא מציג את התוצאה הסטטיסטית הצפויה כפי שהיא עולה משקלול נתונים אלו.

לראשונה פעל הבלוג במערכת הבחירות בשנת 2008 והוא חזה את המנצח ב-49 מתוך 50 מדינות.בבחירות 2012 חזה סילבר נכונה את המנצח בכל 50 המדינות בארצות הברית. בבחירות 2016 חזה כי הסיכוי של דונלד טראמפ לנצח, כפי שהיה בסופו של דבר, הוא 29%, סיכוי גבוה יותר מאשר נתנו לו הסוקרים האחרים.. בבחירות 2020 חזה נכונה את המנצח ב-48 מתוך 50 המדינות, על אף שבחלק מהמדינות המתנדנדות העריך יתר על המידה את ההפרשים בהם ביידן ניצח.

פרסים והישגים 
מאז פרסום FiveThirtyEight זכה סילבר לפרסים והוכרה בעשרות מקרים. בין הבולטים שבהם:
 סילבר הופיע ברשימת 100 המשפיעים של ה-TIME בשנת 2009
 הבלוג של סילבר זכה בפרס ובי כבלוג הפוליטי הטוב ביותר
 ספרו של סילבר "The Signal and the Noise" זכה בפרס של אמזון ונבחר לספר העיון של שנת 2012
 עד 2018 העניקו 6 אוניברסיטאות לסילבר תואר דוקטור לשם כבוד

קישורים חיצוניים

הערות שוליים

אמריקאים ממוצא אנגלי
אמריקאים ממוצא גרמני
אמריקאים ממוצא יהודי
בוגרי אוניברסיטת שיקגו
בלוגרים אמריקאים
בלוגרים יהודים
סגל ABC
סופרים יהודים אמריקאים
סופרים להט"בים אמריקאים
סטטיסטיקאים יהודים
סטטיסטיקאים אמריקאים
עיתונאים יהודים אמריקאים
עיתונאים להט"בים אמריקאים
פרשנים פוליטיים אמריקאים
שחקני פוקר אמריקאים
אמריקאים שהופיעו ברשימת טיים 100
פרשנים פוליטיים יהודים
שחקני פוקר יהודים
יהודים שהופיעו ברשימת טיים 100
אמריקאים שנולדו ב-1978